ติดตามสถาณการณ์ COVID-19 ระบาดระลอกสาม/มาตรการเยียวยาผลกระทบ/ติดตามการเคลื่อนไหวของราคาหุ้น TIDLOR หลังเข้าซื้อขายวันแรกในวันที่ 10 พ.ค./ผลประกอบการของหุ้นกลุ่มที่ได้ประโยชน์จากสถานการณ์โควิด (COVID plays)
10 พฤษภาคม 2564

ติดตามความเข้มงวดของมาตรการ Social distrancing และ lockdown ที่แน่นขึ้นของภาครัฐ  โดย กทม. ได้ขยายเวลาปิดสถานที่เสี่ยงต่อถึง 17 พ.ค. หลังตัวเลขการระบาดในประเทศยังคงอยู่ในระดับสูง ประเมินกลุ่ม Vaccine plays จะยังถูกกดดันจากปัจจัยดังกล่าวจนกว่าตัวเลขผู้ติดเชื้อจะเร่ิมปรับตัวลงในอีก 1-2 เดือนข้างหน้าจากมาตรการดังกล่าว และการเร่งฉีดวัคซีน โดยล่าสุดวัคซีน Astrazeneca ที่ผลิตโดยบริษัทสยามไบโอไซเอนซ์ของไทยได้ผ่านการตรวจสอบในยุโรปและสหรัฐฯแล้ว เตรียมจัดจำหน่ายในช่วงต้นเดือน มิ.ย.
นอกจากนี้ติดตามคลังอัดแพ็กเกจใหญ่ฟื้นเศรษฐกิจ เม็ดเงินลงระบบ 4 แสนล้านบาท กระตุ้นจีดีพี 1% ชง ครม. 11 พ.ค. 64 โดยจะเพิ่มเงิน “เราชนะ-ม33เรารักกัน” วงเงิน 2 พันบาท เยียวผลกระทบโควิดในเดือน พ.ค. และครึ่งปีหลังเตรียม 4 มาตรการกระตุ้นเศรษฐกิจได้แก่ การเติมเงินบัตรสวัสดิการแห่งรัฐคนละ 1,200 บาท โครงการคนละครึ่ง เฟส 3 คนละ 3,000 บาท และโครงการ “ยิ่งใช้ยิ่งได้” ใช้จ่าย 6 หมื่นบาทรับ e-Voucher ในอัตรา 10-15% สูงสุดไม่เกิน 7,000 บาทต่อคนโดยรัฐจะสนับสนุน e-Voucher ค่าสินค้า อาหาร ค่าเครื่องดื่ม และค่าบริการ (ไม่รวมลอตเตอรี่ เครื่องดื่มแอลกอฮอล์ ยาสูบ น้ำมันและก๊าซสำหรับยานพาหนะ ค่าบริการนำเที่ยว ค่าที่พัก และค่าตั๋วเครื่องบิน) มองกลุ่ม Commerce และ Comercial property จะได้รับประโยชน์สูงสุด
ขณะที่การกลับมาระบาดของโควิด-19 ในประเทศมัลดีฟ แม้จะมีการฉีดวัคซีนไปแล้วกว่า 115% ของประชากร (ฉีดอย่างน้อย 1 เข็ม) โดยใช้วัคซีนของ Astrazeneca และ Sinopharm เป็นหลัก ซึ่งยังไม่ทราบสาเหตุที่แน่ชัด มองเหตุการณ์ดังกล่าวเป็นลบกับกลุ่มท่องเที่ยว โดยเฉพาะโรงแรมที่มีสาขาที่มัลดีฟอย่าง SHR, CENTEL, MINT เป็นต้น
สำหรับรายงานผลประกอบการติดตามหุ้นกลุ่มที่ได้ประโยชน์จากสถานการณ์โควิด (COVID plays) เช่น กลุ่ม WFH (COM7, SYNEX, SIS) ถุงมือยาง (STGT, STA), กลุ่ม Packaging (AJ, PTL, SFLEX) รวมถึงกลุ่มจัดเก็บหนี้ (JMT, CHAYO) อาหารสัตว์เลี้ยง (ASIAN, TU) เป็นต้น ซึ่งคาดว่ากำไร 1Q21 จะออกมาโดดเด่น นอกจากนี้ติดตามการประชุมนักวิเคราะห์ KCE ว่าบริษัทจะสามารถปรับราคาขายได้มากน้อยเพียงใดเพื่อชดเชยผลลบจากราคาทองแดงที่พุ่งสูงขึ้นกว่า 30% YTD มาปิดที่ระดับ 10,400 เหรียญต่อตัน
ติดตามการเคลื่อนไหวของราคาหุ้น TIDLOR หลังเข้าซื้อขายวันแรกในวันที่ 10 พ.ค. ด้วยราคา IPO ที่ 36.50 บาท คิดเป็น PBV ที่ 3.8x อิง BVPS ปี 2021 ที่ 9.50 บาท เทียบกับ MTC และ SAWAD ที่เทรด     5-6x และ TQM ที่ 15x
มุมมองตลาดหุ้น/ กลยุทธ์การลงทุน SET แกว่งในกรอบ 1550-1600จุด+/- แนะเก็งกำไรหุ้นที่จะรายงานผลประกอบการโดดเด่นใน 1Q21
หุ้นแนะนำ CHAYO (พื้นฐาน 16.5 บาท) เราคาดว่ากำไรสุทธิไตรมาส 1/2564 จะทำจุดสูงสุดใหม่ที่ 51 ลบ. (+38% YoY และ +40% QoQ) หนุนจากการเก็บเงินสดสะสมที่แข็งแกร่ง เราชอบกลยุทธ์ที่ตั้งเป้าเพิ่มสัดส่วนสินเชื่อที่ไม่มีหลักประกันจากกระแสเงินสดที่ทรงตัว การแข่งขันที่น้อยลงและ ROE ที่เพิ่มขึ้นในระยะยาว ASK (พื้นฐาน 44.7 บาท) เราคาดว่าบริษัทจะเข้าสู่ธุรกิจใหม่ที่มีการเติบโตสูงและกลยุทธ์เชิงรุกในการขยายสินเชื่อจากทีมผู้บริหารใหม่ โดยคาดว่าจะส่งผลต่อประมาณการกำไรเติบโตเฉลี่ยปีละ 23.1% ระหว่างปี 2021-23  ขณะที่ ROE คาดว่าจะปรับตัวดีขึ้นในระยะข้างหน้า จากรายได้มิใช่ดอกเบี้ยทั้งธุรกิจประกันและธุรกิจสินเชื่อที่มีดอกเบี้ยสูง
  รายงานตัวเลขเศรษฐกิจ วันอังคาร ติดตาม ดัชนี CPI ของจีนเดือน เม.ย. คาด +1.0% YoY ดัชนี PPI ของจีนเดือน เม.ย. คาด +6.6% YoY ดัชนี German ZEW Economic Sentiment ของเยอรมัน เดือน เม.ย. คาดทรงตัว MoM ที่ 71 จุด วันพุธ ติดตาม ดัชนี CPI และ Core CPI ของสหรัฐฯ เดือน เม.ย. คาด +3.6% YoY และ +2.3% YoY ตามลำดับ ปริมาณน้ำมันดิบคงคลังสหรัฐฯ รายสัปดาห์คาด -2.346 ล้านบาร์เรล วันพฤหัสฯ ติดตาม ตัวเลขการขอสวัสดิการว่างงานของสหรัฐฯ รายสัปดาห์ คาด +5 แสนตำแหน่ง และดัชนี PPI ของสหรัฐฯ เดือน เม.ย. +5.9% YoY วันศุกร์ ติดตาม ดัชนี Retail sales สหรัฐฯ เดือน เม.ย. คาด +0.2% MoM ดัชนีผลผลิตภาคอุตสาหกรรมของสหรัฐฯ เดือน เม.ย คาด +1.1% MoM ดัชนี Michigan Consumer Sentiment  เดือน พ.ค. คาด +2.2% MoM เป็น 90.3 จุด